เรื่องร้องเรียน (ถนน) วันที่ 2022-07-07 16:26:35 — แขวงรามอินทรา เขตคันนายาว กรุงเทพมหานคร
เรียน ผู้ว่าราชการกรุงเทพมหานคร
สำเนาถึง (1) ผู้อำนวยการเขตคันนายาว
            (2) ผู้ตรวจการแผ่นดิน
            (3) หัวหน้าฝ่ายสิ่งแวดล้อมและสุขาภิบาล สำนักงานเขตคันนายาว
เรื่อง ขอร้องเรียนปัญหาในกรณีที่เจ้าพนักงานอาจปฏิบัติหน้าที่โดยมิชอบ
	สืบเนื่องจากร้านอาหารตามใจปรารถนา (As You Wish) เลขที่ 96 ถนนประเสริฐมนูกิจ แขวงรามอินทรา เขตคันนายาว กทม 10230 โทร 096-092-6969 ได้มีการจัดตั้งร้านอาหารในลักษณะผับบาร์ มีการแสดงดนตรีสด คาราโอเกะ และจำหน่ายสุราและเครื่องดื่มในยามวิกาล ซึ่งก่อให้เกิดมลภาวะทางเสียงต่อประชาชนในชุมชนมาโดยตลอด ซึ่งผู้เดือดร้อนในชุมชน ได้เคยแจ้ง 191 ให้ประสานไปยังสถานีตำรวจนครบาลบึงกุ่มแล้วหลายคราเพื่อเข้าระงับเหตุ รวมถึงแจ้งนางกัญญ์ทิยา นิลวดี เจ้าพนักงานสาธารณสุขอาวุโส ฝ่ายสิ่งแวดล้อมและสุขาภิบาล สำนักงานเขตคันนายาวมาโดยตลอด แต่ก็ไม่สามารถระงับเหตุได้ในระยะยาวและมีนัยสำคัญ ในฐานะที่เป็นหนึ่งในผู้ได้รับความเดือดร้อน และโดยอาศัยอำนาจตามความในมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 ประกอบมาตรา 41(1) ประกอบมาตรา 59 ในรัฐธรรมนูญแห่งราชอาณาจักรไทย พ.ศ. 2560 ข้าพเจ้าได้เคยขอทราบรายละเอียดต่าง ๆ ดังต่อไปนี้ภายใต้วิธีการและภายในกรอบระยะเวลาตามที่กฎหมายกำหนด ได้แก่
1.	เอกสารที่แสดงว่าร้านอาหารดังกล่าวได้รับการอนุญาตจากสำนักงานเขตคันนายาวให้มีการประกอบกิจการเช่นว่า รวมถึงเงื่อนไขต่าง ๆ ที่ร้านอาหารจะต้องปฏิบัติตาม
2.	หลักฐานที่แสดงว่าทางผู้ออกใบอนุญาต ได้ออกสำรวจและประเมินสภาพแวดล้อมก่อนออกใบอนุญาต เนื่องจากร้านดังกล่าวอยู่ติดกับเขตชุมชนและสถานประกอบกิจกรรมทางศาสนา
3.	หลักฐานที่แสดงว่าแบบแปลนของร้านอาหารที่ออกโดยวิศวกร ตรงกับที่ยื่นขออนุญาต เนื่องจากสังเกตได้ว่ามีการต่อเติมร้านอยู่เรื่อย ๆ 
4.	หลักฐานที่แสดงถึงการเข้าตรวจสภาพบ่อบำบัดน้ำเสียหรือการระบายน้ำเสียของทางร้านว่ามีการดำเนินการอย่างถูกต้องตามกฎหมาย 
ซึ่งข้อมูลทั้ง 4 ข้อตามที่ข้าพเจ้าร้องขอต่อเขตคันนายาว เป็นข้อมูลที่พนักงานเจ้าหน้าที่ผู้รับผิดชอบพึงมีอยู่แล้ว และมิได้ขัดต่อมาตรา 15 แห่งพระราชบัญญัติข้อมูลข่าวสารของราชการ พ.ศ. 2540 ทั้งนี้ ข้าพเจ้าขอให้ทางสำนักงานเขตคันนายาวแจ้งผลการพิจารณาและวิธีการอุทธรณ์คำสั่งทางปกครองอันเกี่ยวข้องกับการร้องขอนี้ภายใต้กรอบแห่งกฎหมายแนบมายังข้าพเจ้าด้วย (ผ่านอีเมล sarayutk@outlook.co.th) หากพนักงานเจ้าหน้าที่ของเขตคันนายาวจะปฏิเสธการเปิดเผยข้อมูลเหล่านี้บางส่วนหรือทั้งหมด ให้ท่านทำหนังสือชี้แจงเหตุผลในการปฏิเสธ พร้อมทั้งระบุอำนาจทางกฎหมายว่าอาศัยอำนาจแห่งกฎหมายใดมารองรับเหตุแห่งการปฏิเสธการเปิดเผยข้อมูลนี้โดยไม่ประวิงเวลา เพื่อที่ผู้ร้องเรียนจะได้ใช้เอกสารดังกล่าวเป็นพยานหลักฐานเข้าสู่ศาลปกครองกลางหรือดำเนินการฟ้องคดีอาญาตามมาตรา 157 ต่อไป 
แต่ถึงกระทำนั้นแล้ว คำขอในรายการที่ 1 (เอกสารที่แสดงว่าร้านอาหารดังกล่าวได้รับการอนุญาตจากสำนักงานเขตคันนายาวให้มีการประกอบกิจการเช่นว่า) ข้าพเจ้าได้ขอจากนางกัญญ์ทิยา นิลวดี เจ้าพนักงานสาธารณสุขอาวุโส ฝ่ายสิ่งแวดล้อมและสุขาภิบาล สำนักงานเขตคันนายาวมาก่อนหน้านี้แล้วทางโทรศัพท์และนางกัญญ์ทิยา นิลวดี ก็ได้รับปากว่าจะนำเข้าที่ประชุมในวันนั้น ๆ  แต่ ณ จวบจน ณ บัดนี้ก็ยังไม่รับทราบข้อมูลตามที่ขอ ซึ่งเป็นพฤติการณ์ของการประวิงเวลา 
ข้าพเจ้าในฐานะผู้ที่ได้รับความเดือดร้อน ขอให้ผู้ว่าราชการจังหวัดดำเนินการสอบสวนว่าร้านอาหารแห่งนี้ได้รับการอนุญาตโดยชอบตามกฎหมายหรือไม่ (ทุก ๆ กฎหมายที่เกี่ยวข้องกับร้านอาหาร) และหากผลปรากฏว่าไม่ได้รับการจัดตั้งอย่างถูกต้อง เพราะเป็นการจัดตั้งในบริเวณแหล่งชุมชน มีเด็กและผู้สูงอายุที่มีโรคประจำตัวรวมถึงมีสถานประกอบกิจกรรมทางศาสนาอยู่ ขอให้มีคำสั่งพิจารณาเพิกถอนใบอนุญาตของร้านอาหารดังกล่าวและดำเนินคดีกับพนักงานเจ้าหน้าที่ที่เกี่ยวข้องทั้งหมดในฐานปฏิบัติหน้าที่โดยมิชอบตามประมวลกฎหมายอาญามาตรา 157 

                                                                                                      ดร. ศรายุทธ เข็มเงิน
                                                                                                         (ผู้ยื่นคำขอ)